आईपीएललाई दौडधुप
दिल्ली क्यापिटल्सले यस सिजनको इन्डियन प्रिमियर लिग (आईपीएल) का लागि इंग्ल्यान्डका अलराउन्डर क्रिस वोक्सको स्थानमा दक्षिण अफ्रिकाका तीव्र गतिका बलर एनरिच नोर्टजेले टिममा समावेश गरेको छ । आईपीएलको यसपालिको संस्करण सेप्टेम्बर १९ देखि यूएईमा सुरु हुँदै छ ।
दिल्ली — दिल्ली क्यापिटल्सले यस सिजनको इन्डियन प्रिमियर लिग (आईपीएल) का लागि इंग्ल्यान्डका अलराउन्डर क्रिस वोक्सको स्थानमा दक्षिण अफ्रिकाका तीव्र गतिका बलर एनरिच नोर्टजेले टिममा समावेश गरेको छ । आईपीएलको यसपालिको संस्करण सेप्टेम्बर १९ देखि यूएईमा सुरु हुँदै छ ।दिल्लीले वोक्सको आफ्नो नाम फिर्ता लिएको बारे केही खुलाएको छैन । तर क्रिकइन्फोका अनुसार स्वास्थ्य स्थितिलाई मध्यनजर गर्दै उनले नखेल्ने जनाइएको छ । गत वर्ष जोहानेसबर्गमा ‘डेब्यु’ गरेयता २६ वर्षे नोर्टजे दक्षिण अफ्रिकाबाट ६ टेस्ट, सात एकदिवसीय अन्तर्राष्ट्रिय र तीन ट्वान्टी–२० अन्तर्राष्ट्रिय खेलेका छन् ।दिल्लीको बलियो तीव्र बलिङ लाइनअपमा उनी समावेश हुनेछन् । दिल्लीमा यसअघि नै दक्षिण अफ्रिकाका कागिसो राबाडा, इशान्त शर्मा, किमो पाउल र मोहित शर्मालगायतका तीव्र बलर छन् । गत वर्ष कोलकाता नाइट राइडर्सले नोर्टजेलाई २० लाख भारुमा लिएको थियो । तर काँधको चोटका कारण उनले खेल्न पाएनन् । दक्षिण अफ्रिकाको ट्वान्टी–२० प्रतियोगिता मजान्सी सुपर लिगको पहिलो संस्करणबाट त्यतिखेर कोलकाताका प्रशिक्षक रहेका ज्याक कालिसलाई प्रभावित पारेपछि उनी नाइट राइडर्स आएका थिए ।‘दिल्लीमा अनुबन्धित हुँदा म उत्साही छु, यो यस्तो टिम हो, जसको गत वर्ष प्रतियोगितामा निकै चर्चा भएको थियो,’ दिल्लीको विज्ञप्तिमा नोर्टजे भनेका छन् ।यस वर्षको आईपीएल खेल्न लागेका नोर्टजे १०औं दक्षिण अफ्रिकी खेलाडी हुन् । यद्यपि कोभिड–१९ (कोरोना भाइरस) को महामारीका कारण दक्षिण अफ्रिकाको बोर्डर अहिले पनि सिल गरिएकाले उनीहरूले खेल्ने अनिश्चित नै छ । आईपीएलका टोलीहरू दक्षिण अफ्रिकी खेलाडीहरू जुटाउन लागिपरेका छन् । राजस्थान रोयल्सका प्रमुख कार्यकारी अधिकृत ज्याक लुस म्याकक्रोमले दक्षिण अफ्रिकाका खेलाडीहरू, अफिसियलहरूलाई यूएई ल्याउन संघर्ष गरिरहेको जनाएका थिए ।वेस्ट इन्डिज र पाकिस्तानसँगको घरेलु शृंखलामा खेलिरहेका वोक्सलाई दिल्लीले २०१९ को डिसेम्बरमा भएको अक्सनबाट १ करोड ५० लाख भारुमा लिएको थियो । यसअघि मार्च ३० बाट सुरु हुने भनिएको आईपीएल वोक्सले इंग्ल्यान्डबाट निरन्तर खेल्ने पाउने आशामा त्यागेका थिए ।ड्रिम इलेभेन मुख्य प्रायोजकअनलाइन फ्यान्टासी कम्पनी ड्रिम–११ ले २ करोड ९७ लाख डलरमा यस वर्षको आईपीएलको टाइटल प्रायोजन अधिकार पाएको आईपीएल गभर्निङ काउन्सिलका प्रमुख ब्रिजेश पटेलले क्रिकइन्फोलाई बताएका छन् । ड्रिम–११ ले प्रायोजन अधिकार पाउने क्रममा बिजुलाई उछिनेको थियो । भिभोले २०१५ मा टाइटल प्रायोजन दुई वर्षका लागि लिएको थियो । २०१७ मा पाँच वर्षका लागि ३४ करोड १० लाख डलरमा प्रायोजन अधिकार पाएको थियो, जुन सम्झौता २०२२ सम्म थियो । तर जुनमा चीन र भारतबीच सीमामा झडप भएपछि चिनियाँ कम्पनी भिभोले आईपीएलबाट हात झिकेको हो । भिभोसँगको सम्झौताअनुसार ८ फ्रेन्चाइज टोलीले प्रतिसिजन २० करोड भारु पाउने गर्दथे ।टाइटल प्रायोजक आईपीएलका फ्रेन्चाइज टोलीको आम्दानीको एक स्रोत हो । टाइटल प्रायोजकबाट आउने रकमको ५० प्रतिशत ८ फ्रेन्चाइज टोलीले बाँडेर लिने गरेका छन् । मुम्बईमा अवस्थित ड्रिम–११ सन् २००८ देखि क्रिकेटमा जोडिएको कम्पनी हो । त्यो वर्ष यस कम्पनीले च्याम्पियन्स लिग ट्वान्टी–२० को पहिलो संस्करणमा ओटागो भोल्ट्सलाई प्रायोजन गरेको थियो । अन्तर्राष्ट्रिय क्रिकेट परिषद् (आईसीसी) मा पनि यो आधिकारिक फ्यान्टासी रहेको छ ।सेनेटरी कम्पनी प्रायोजकमासेनेटरी टावेल कम्पनी प्रायोजक लिने राजस्थान रोयल्स पहिलो प्रमुख क्रिकेट टोली भएको छ । यस सिजनको आईपीएलमा रोयल्सले जर्सीको पछाडिको भागमा इन्डियन हाइजिन र व्यक्तिगत केयर कम्पनी नाइनको लोगो राख्नेछ ।‘यो वास्तविक परिवर्तन गर्ने समय हो,’ रोयल्सका कार्यकारी प्रमुख रञ्जित बर्थाकुरले नाइनसँगको सम्झौतापछि भने । ‘राजस्थान रोयल्स सामाजिक कार्यनिम्ति परिचित छ । भारतलाई अझ सुदृढ पार्न महिला सशक्तीकरण गर्ने साझा दृष्टिकोण छ,’ नाइनका संस्थापक अमर तुलस्यानले भने । सेनेटरी प्याडसँगको सहकार्यपछि रोयल्सले महिनावारी सचेतनालाई अझ सशक्त बनाउने जनाएको छ ।रोयल्सबाट इंग्लिस खेलाडी बेन स्टोक्स, जोस बटलर र जोफ्रा आर्चर तथा अस्ट्रेलियाका स्टिभ स्मिथ खेल्छन् । अस्ट्रेलियाले एकदिवसीय अन्तर्राष्ट्रिय र ट्वान्टी–२० अन्तर्राष्ट्रिय शृंखला खेल्न इंग्ल्यान्ड जाने २१ सदस्यीय टोलीमा स्मिथलाई राखेको छ । इंग्ल्यान्डले टोलीको घोषणा गरिसकेको त छैन । तर टोलीमा बटलर र आर्चर रहने निश्चित छ । स्टोक्स पारिवारिक कारण न्युजिल्यान्डमा छन् ।यी सबै खेलाडीले आईपीएलको सुरुआती चरण गुमाउने निश्चितजस्तै छ । प्रतियोगिताको प्रोटोकलअनुसार पनि यूएई पुगेपछि टोलीमा रहेका सबैले कोभिड–१९का कारण विभिन्न चरणको परीक्षण गर्नुपर्ने हुनाले इंग्ल्यान्ड र अस्ट्रेलियाका खेलाडीले सुरुआती चरणका खेल गुमाउनेछन् ।बलर एनरिच नोर्टजे